[{"text_idx": "#000001", "text": "Nagu eelmises postituses ra\u0308a\u0308kisin, siis ko\u0303igepealt on vaja hoolitseda selle eest, et ko\u0303ik po\u0303hivajadused oleksid kaetud. Ehk:"}, {"text_idx": "#000003", "text": "Kui need on olemas, oled juba edukas naine! Hinda seda ja ole selle eest iga pa\u0308ev ta\u0308nulik, sest kuigi vo\u0303tame seda tihti, kui midagi elementaarset ja iseenesestmo\u0303istetavat, siis seda see siiski ko\u0303igi jaoks ei ole."}, {"text_idx": "#000004", "text": "Selleks, et oma ajule selgeks teha, et tegelikult on ko\u0303ik siiski ha\u0308sti ja selle asemel, et pidevalt keskenduda negatiivsele, mille elumuutus endaga kaasa on toonud aitas mind see, et kirjutasin igal o\u0303htul enne magamaminekut u\u0308les va\u0308hemalt kolm asja, mille eest just sellel pa\u0308eval ta\u0308nulik olin ja va\u0308hemalt u\u0308he uue vo\u0303imaluse elus, mille nullpunktist alustamine mulle annab."}, {"text_idx": "#000005", "text": "See va\u0308ike asi aitas mu mo\u0303tlemist vaikselt ja samm-sammult muuta nii, et aju hakkas juba iseseisvalt uusi vo\u0303imalusi otsima ja energiat positiivsetele tegevustele suunama. See aitas na\u0308ha vo\u0303imalusi, mida vaid kaotusevalule keskendudes na\u0308ha ei oleks suutnud ning aitas teha esimesed va\u0308ikesed, kuid ta\u0308htsad sammud uue alguse suunas."}, {"text_idx": "#000006", "text": "Samal ajal, kui tegelesin sellega, et luua endale uus unistuste to\u0308o\u0308koht oli oluline nullpunktist va\u0308lja tulla mitte ainult rahaliselt, vaid ka emotsionaalselt, sest tihti on nullpunkt raskem just vaimselt."}, {"text_idx": "#000008", "text": "Tihti tekitab suuremat stressi just mure ja teadmatus tuleviku suhtes, kuid ta\u0308htis on vo\u0303tta iga pa\u0308ev hetkeks aeg maha ja na\u0308ha, et pidev muretsemine tuleviku pa\u0308rast ei aita meid elus edasi ja kui palju me seda ka ei sooviks, ei jo\u0303ua me kunagi punktini, kus teame ta\u0308pselt, mida tulevik toob."}, {"text_idx": "#000009", "text": "On ta\u0308htis teada, et ko\u0303ik, mis oli, la\u0308ks ta\u0308pselt nii, nagu see minema pidi ja oli meile kasulik ja vajalik just ta\u0308pselt nii nagu see juhtus, kuigi me ei pruugi selle po\u0303hjustest praegu veel aru saada."}, {"text_idx": "#000010", "text": "Seda, mis on veel ees, ei saa me teada, ega kontrollida, seega on selle pa\u0308rast muretsemine vaid na\u0308rvirakkude raiskamine."}, {"text_idx": "#000011", "text": "Me ei saa olla o\u0303nnelikud elades minevikus vo\u0303i tulevikus, hetkedes, mille u\u0308le meil puudub kontroll. Seega, naudi igat hetke, kus parajasti oled, sest see on ainus ja PARIM hetk, mis Sul on!"}, {"text_idx": "#000012", "text": "Selle mo\u0303tet va\u0308ljendab suurepa\u0308raselt see kaunis luuletus:"}, {"text_idx": "#000013", "text": "Mida teha, et oma mo\u0303tted praegusesse hetke tuua?"}, {"text_idx": "#000014", "text": "Selleks, et ennast praegusesse hetke tagasi tuua ja ajule u\u0308lemo\u0303tlemisest korraks puhkust anda, vo\u0303tan iga pa\u0308ev mo\u0303ned minutid mediteerimiseks. Meditatsiooni ei ole mingi mu\u0308stiline woodoo, mida ainult buddha mungad oskavad, vaid ta\u0308hendab lihtsalt seda, et keskendud oma mo\u0303tetega mo\u0303neks minutiks praegusesse hetke. See ei ole u\u0308ldse raske ja ei peagi esimeste kordadega perfektselt va\u0308lja tulema."}, {"text_idx": "#000015", "text": "Juhul, kui Sa ei ole varem meditatsiooni proovinud, siis alustada vo\u0303ib sellest, et sead ennast mugavalt sisse vaiksesse kohta ja paned ka\u0308ima 5 minutise taimeri. Selle viie minuti jooksul tea, et Sul ei ole sellel hetkel kuhugi kiiret ja mitte u\u0308htegi asja mille peale just nende viie minuti jooksul mo\u0303tlema peaksid. Hinga kolm korda su\u0308gavalt ja rahulikult sisse ja va\u0308lja. Lo\u0303dvesta otsaesine, lo\u0303ualuu ja o\u0303lad. Nu\u0308u\u0308d proovi lihtsalt olla ja mitte mo\u0303elda. Keskendu na\u0308iteks oma hingamisele vo\u0303i igale sensatsioonile, mida oma kehas tunned. Se on ta\u0308iesti normaalne, kui mo\u0303tted mo\u0303nikord siiski uitama la\u0308hevad, ennast sellelt tabamine ongi see, mis Su aju treenib ja aja jooksul muutuvad hetked, kus suudad lihtsalt mitte millelegi mo\u0303elda aina pikemaks ja pikemaks.Ta\u0308htis on see viis minutit enda jaoks leida iga pa\u0308ev, sest mida tihedamini seda harjutad, seda kiiremini hakkad na\u0308gema, kuidas enesetunne aina paraneb."}, {"text_idx": "#000017", "text": "Programmi sisse logimiseks vajuta SIIA"}]